(1908) Den verloren Sone .O duyvel ghy hebt my verleydt ende bedrogen Dats my nu kennelijck voorwaer In dese catijvicheyt swaer Nimmermeer en sal ick my dorven vertooghen Noch comen voor die ooghen Mijns Vaders , noch comen t ' sijnen huyse binnen Och my dunckt ick sal ontsinnen Aenmerckende mijn sondich bestaen Och wat sal ick aengaen My dunckt ick sal op der straten hier Van hongher sterven schier En al mocht ick my te dienen keeren Ick ben veel te qualijck in de cleeren Want ick heel naeckt ben en bloot Och waerom en comt niet de doot Dat sy my haelde uyt dese allende Vermaledijt sy mijnder dwaesheydt bewende Och sorghelijcke compaignie Vol oneeren en vileynie O fenijnighe putijnen quaet Thoonende van minnen t ' ghelaet Maer t ' is al bedroch Dat merck ick nu wel , och , och Soo langhe als duerde mijn ghelleken Wast al : mijn Jonck - heere en lief geselleken Maer nu sijt my al quijt hebben gemaeckt Ben ick tot den hemde toe naeckt Versmadelijck verdreven veriaecht Maer wat batet vele gheclaecht Ick moet gaen soecken met allinden Oft ick niemanden can vinden Dat ick toch mochte den cost rapen Al soude ick in stroo slapen En teghen den hongher en dorst groot Water drincken en eten drooch broot .Welaan De juiste lesing blijkt niet .